जम्मू, 18 मार्च। रेडियो कश्मीर जम्मू ने डोगरी भाशा दे प्रचार प्रसार, इत्थूं दे कलाकारें ते लोक गायकें, डुग्गर दी संस्कृति ते इत्थूं दे जन जीवन दी झलक दूर दराज थाह्‌रें तक्कर पजाने दे कन्नै-कन्नै राही-बाही दे बकास बाद्धे लेई बी सराह्‌ने योग कम्म कीता ऐ। रेडियो कश्मीर जम्मू थमां करसानें दी जानकारी ते उंदा मार्गदर्शन करने गितै केईं कार्यक्रम शुरू कीते गे न जिनेंगी स्हाड़े करसान भ्राऽ बड़ी दिलचस्पी कन्नै सुनदे न ते मता झाड़ लैने लेई माहरें पास्सेआ दस्से गेदे ढंग तरीके उप्पर अमल करदे न।